CELEX: 62011CA0007
Language: sk
Date: 2012-06-28 00:00:00
Title: Vec C-7/11: Rozsudok Súdneho dvora (druhá komora) z  28. júna 2012 (návrh na začatie prejudiciálneho konania, ktorý podal Tribunale di Palermo — Taliansko) — trestné konanie proti Fabiovi Caronnaovi (Humánne lieky — Smernica 2001/83/ES — Článok 77 — Veľkoobchodná distribúcia liekov — Povinné osobitné povolenie pre lekárnikov — Podmienky priznania)

25.8.2012   
            
            
               SK
            
            
               Úradný vestník Európskej únie
            
            
               C 258/5
            
         Rozsudok Súdneho dvora (druhá komora) z 28. júna 2012 (návrh na začatie prejudiciálneho konania, ktorý podal Tribunale di Palermo — Taliansko) — trestné konanie proti Fabiovi Caronnaovi
   (Vec C-7/11) (1)
   
   (Humánne lieky - Smernica 2001/83/ES - Článok 77 - Veľkoobchodná distribúcia liekov - Povinné osobitné povolenie pre lekárnikov - Podmienky priznania)
   2012/C 258/07
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Palermo
   
      Účastník trestného konania pred vnútroštátnym súdom
   
   Fabio Caronna
   
      Predmet veci
   
   Návrh na začatie prejudiciálneho konania — Tribunale di Palermo — Výklad odôvodnenia 36, ako aj článkov 76 až 84 smernice 2001/83/ES Európskeho parlamentu a Rady zo 6. novembra 2001, ktorým sa ustanovuje zákonník spoločenstva o humánnych liekoch (Ú. v. ES L 311, s. 67; Mim. vyd. 13/027, s. 69) — Veľkodistribúcia liekov — Podmienky udelenia povolenia na veľkodistribúciu liekov — Vnútroštátna právna úprava, ktorá podmieňuje veľkodistribúciu liekov prostredníctvom lekárnikov a oprávnených a poverených osôb na vydávanie liekov verejnosti získaním povolenia stanoveného pre veľkoobchodných distribútorov — Prípustnosť
   
      Výrok rozsudku
   
   
               1.
            
            
               Článok 77 ods. 2 smernice 2001/83/ES Európskeho parlamentu a Rady zo 6. novembra 2001, ktorým sa ustanovuje zákonník spoločenstva o humánnych liekoch, zmenenej a doplnenej smernicou 2009/120/ES Komisie zo 14. septembra 2009, treba vykladať v tom zmysle, že sa povinnosť vlastniť povolenie na veľkoobchodnú distribúciu liekov vzťahuje aj na lekárnika, ktorý je ako fyzická osoba podľa vnútroštátnej právnej úpravy oprávnený vykonávať aj veľkoobchodnú distribúciu liekov.
            
         
               2.
            
            
               Lekárnik, ktorý je podľa vnútroštátnej právnej úpravy oprávnený vykonávať aj veľkoobchodnú distribúciu liekov, musí splniť všetky požiadavky stanovené pre žiadateľov a vlastníkov povolenia na veľkoobchodnú distribúciu liekov podľa článkov 79 až 82 smernice 2001/83, zmenenej a doplnenej smernicou 2009/120.
            
         
               3.
            
            
               Tento výklad nemôže sám osebe a nezávisle od vnútroštátneho zákona prijatého členským štátom viesť k vzniku alebo sprísneniu trestno-právnej zodpovednosti lekárnika, ktorý vykonával veľkoobchodnú distribúciu bez toho, aby vlastnil príslušné povolenie.
            
         
      (1)  Ú. v. EÚ C 80, 12.3.2011.